ילדונת הביטי מעלה  ראי את העננים והשמש במחולם הביני כבר שזהו לא הזמן כעת זהו לא הזמן. קטנטונת  הביטי סביבך ראי עולם מלא כאב הביני כבר כי אין כל טעם בדמעותיך התחילי במלאכתך  רפאי כעת. ילדונת הביטי מטה וראי את צלמך בעין השמש הביני כבר שזהו לא הזמן לעצור מלכת כעת זהו לא הזמן. קטנטונת ישרי מבט הלאה אל-נא לך להביט לאחור כי העבר עבר הוא ויש לך עוד עתיד להציל, לשמור. ילדונת הביטי עליהם והביני כי לעולם תהיי שונה אל תצפי מהם אי פעם להשיב לך טובה. קטנטונת למדת פעם כי אנוש זו עוד חולשה חייכי אליהם, כוכבת ומכרי להם עוד אשליה. ילדונת הביטי מעלה ראי את הכוכבים והירח במחולם הביני כבר  שזהו לא הזמן זה אף פעם לא הזמן.